ગૂગલ પ્રાઈવસી પેજ કહે છે કે યુઝર કોઈ પણ સમયે પોતાની લોકેશન હિસ્ટ્રીને બંધ કરી શકે છે. તે વખતે ગૂગલ ટ્રેક નહિ કરી શકે. એટલે કે જ્યારે કોઈ યુઝર ગૂગલ લોકેશનને ટર્ન ઓફ કરીને કોઈ જગ્યાએ જઈ રહ્યો છે તો તેની ખબર નહિ પડી શકે. પરંતુ એપીએ આ દાવાનું ખંડન કરતા કહ્યુ કે, 'આ પૂરેપૂરુ સાચુ નથી.' એપીના રિપોર્ટ અનુસાર લોકેશન હિસ્ટ્રીને પૉઝ કર્યા બાદ પણ કેટલાક ગૂગલ એપ એવા છે જે તમારી અનુમતિ વિના તમારા લોકેશન ડેટા સેવા કરી લે છે.